ΓΡΑΠΤΗ ΕΡΩΤΗΣΗ E-3191/02

υποβολή: Bart Staes (Verts/ALE) προς την Επιτροπή

(8 Νοεμβρίου 2002)

Θέμα: Έρευνα σχετικά με την ύπαρξη καρτέλ παραγωγών γυψοσανίδων

Απαντώντας στην ερώτησή μου Ε-0929/02(1) ο Επίτροπος κ. Μόντι επαναλαμβάνει, σχεδόν κυριολεκτικά, το κείμενο του ΜΕΜΟ/01/149. Πολύ πρόσφατα, η βελγική εταιρεία οικοδομικώνλικών Etex ανακοίνωσε ότι πούλησε στη βρετανική εταιρεία ΒΡΒ το 52,94 % της συμμετοχής της στην ανώνυμη εταιρεία Gyproc Benelux NV. Η ΒΡΒ είχε ήδη στη διάθεσή της περισσότερο από το 46,1 % των μετοχών. Συγχρόνως, ανακοινώθηκε ότι η ΒΡΒ θα πουλήσει στη γαλλική εταιρεία Lafarge τις μετοχές της σε πολωνικά και γερμανικάποκαταστήματα της επιχείρησης Gyproc. Αν και η Ευρωπαϊκή Επιτροπή δεν επιθυμεί να ανακοινώσει επισήμως τα ονόματά τους, σε άρθρα, ωστόσο, που δημοσιεύθηκαν στον Τύπο τον Απρίλιο του 2001, οι τέσσερις επιχειρήσεις κατονομάζονται, στο πλαίσιο έρευνας της Ευρωπαϊκής Επιτροπής σχετικά με την ύπαρξη καρτέλ.

Γνωρίζει η Ευρωπαϊκή Επιτροπή αυτές τις σημαντικές μεταβολές που έχουν επέλθει στον τομέα της βιομηχανίας γυψοσανίδων και τις θεωρεί ότι συνάδουν με την ισχύουσα οικονομική νομοθεσία εντός της Ένωσης·

Μπορεί η Επιτροπή να ανακοινώσει εάν έχει ήδη πραγματοποιηθεί η επίσημη ακρόαση για την οποία γίνεται λόγος στο ΜΕΜΟ/01/149 και στην απάντηση στην ερώτηση Ε-0929/02 και μπορεί η Επιτροπή να περιγράψει πώς έχουν τώρα τα πράγματα σχετικά με το θέμα·

(1) ΕΕ C 28 E της 6.2.2003, σελ. 59.

απάντηση του κ. Monti εξ ονόματος της Επιτροπής

(7 Ιανουαρίου 2003)

Μέχρι στιγμής, η Επιτροπή δεν έχει καμία πληροφορία, είτε επίσημη είτε ανεπίσημη, για οποιαδήποτε από τις συναλλαγές στις οποίες αναφέρεται στην ερώτησή του το αξιότιμο μέλος.

Σχετικά με την έρευνα κατά των επιχειρήσεων που αναφέρονται από το αξιότιμο μέλος, στις 27 Νοεμβρίου 2002 η Επιτροπή εξέδωσε απόφαση με την οποία επέβαλε πρόστιμα ύψους 249,6 εκατ. ευρώ στη Socit Lafarge SA, 138,6 εκατ. ευρώ στη BPB PLC, 85,8 εκατ. ευρώ στη Gebrder Knauf Westdeutsche Gipswerke KG και 4,32 εκατ. ευρώ στη Gyproc Benelux SA/NV, δηλαδή πρόστιμα συνολικού ύψους 478,32 εκατ. ευρώ(1). Μετά από διεξοδική έρευνα, η Επιτροπή κατέληξε πράγματι στο συμπέρασμα ότι οι επιχειρήσεις συμμετείχαν, από το 1992 έως το 1998, σε καρτέλ γυψοσανίδων στη Γερμανία, τη Γαλλία, το Ηνωμένο Βασίλειο και στις χώρες της Μπενελούξ, το οποίο συνέστησαν για να μειώσουν τον ανταγωνισμό στις αγορές αυτές σε επίπεδο σύμφωνο με τα συμφέροντά τους, αντάλλασσαν πληροφορίες σχετικά με τον όγκο των πωλήσεων και ενημερώνονταν για τις αυξήσεις των τιμών στη γερμανική και τη βρετανική αγορά. Η Lafarge, η BPB και η Knauf συμμετείχαν στη σύμπραξη από το 1992 έως το 1998 και το 1996 προσχώρησε η Gyproc Benelux. Αυτή η σύνθετη και συνεχής συμφωνία αποτελούσε λόγω της φύσεώς της πολύ σοβαρή παραβίαση του άρθρου 81 της συνθήκης ΕΚ και είχε συνολική διάρκεια άνω των εξήμιση ετών, πράγμα που δικαιολογεί τα πρόστιμα που

επιβλήθηκαν. Το μεγάλο ποσό των προστίμων της Lafarge και της BPB οφείλεται επίσης στο γεγονός ότι στις επιχειρήσεις αυτές επιβλήθηκε προσαύξηση του προστίμου δεδομένου ότι είχαν διαπράξει στο παρελθόν παρόμοια παραβίαση του άρθρου 81 της συνθήκης ΕΚ, πράγμα που επιβάρυνε τη θέση τους. Μόνο η BPB και η Gyproc συνεργάστηκαν με την Επιτροπή.

(1) IP/02/1744.